Gidabaimen

Gidabaimena bide publikoetatik ibilgailuak erabiltzea baimentzen duen dokumentua da.

Edozein gidari dokumentu originala edo konpultsatutako kopia bat eramatera beharturik dago. Betekizun hau ez baldin bada betetzen, polizia-agenteek ibilgailua ibilgetu ezezik gidaria ere salatuko dute.

Europar Batasuna

Gidabaimen motak

A1 
 Gutxieneko adina: 16 urte.
 Zer gidatzea baimentzen du?:
 Bi edo hiru gurpileko ziklomotor eta kuadriziklo arinak.
 Higikortasun murriztua duten pertsonentzako ibilgailuak.
 Motozikleta arinak sidekarrik gabe:
 Gehieneko zilindrada: 125 cm3koa.
 Gehineko potentzia: 11KWekoa.
 Gehieneko potentzia/masa erlazioa: 0,11 KW/Kgkoa.
 Gidalizentziekin gidatu daitezkeen ibilgailuak.
 Oharra:
 Motozikleta hutsean dagoenean baimendutako gehieneko masaren %50a gainditzen ez badu, atoi eta erdiatoiak arrastatzea baimentzen du.

A 

 Gutxieneko adina: 18 urte.
 Zer gidatzea baimentzen du?:
 Bi edo hiru gurpileko ziklomotor eta kuadriziklo arinak.
 Higikortasun murriztua duten pertsonentzako ibilgailuak.
 Hiru gurpileko ibilgailuak eta kuadrizikloak.
 Sidekar eta sidekarrik gabeko motozikletak.
 Oharrak:
 Automatikoki, A1 gidabaimena lortzen da ere.
 Motozikleta hutsean dagoenean baimendutako gehieneko masaren %50a gainditzen ez badu, atoi eta erdiatoiak arrastatzea baimentzen du.
 25 KWko potentzia edota 1,6 KW/Kgko potentzia/masa erlazio baino gehiagoko motozikletak gidatu ahal izateko, gutxienez, 2 urteetako esperientzia eduki behar da A1 gidabaimenak gidatzera baimentzen dituen motozikletekin.

B 

 Gutxieneko adina: 18 urte.
 Zer gidatzea baimentzen du?:
 Bi edo hiru gurpileko ziklomotor eta kuadriziklo arinak.
 Higikortasun murriztua duten pertsonentzako ibilgailuak.
 Kuadriziklo motordunak.
 9 eserleku dituzten ibilgailuek (gidaria barne) eta gehienez 3500 Kgko baimendutako gehieneko masatik pasatzen ez diren ibilgailuek, 750 Kgko BGM duten atoi arinak arrastatu ditzakete.
 Ibilgailuek 750 Kg baino gehiagoko atoiak arrastatu ditzakete ibilgailu-taldearen BGM 3500 Kgko baino handiagoa bada eta atoiaren BGM ibilgailua hutsean dagoenean baino txikiagoa bada.
 Nekazaritzako ibilgailu autopropultsatuak, nahiz eta baimendutako masa eta dimentsioak gainditu. Gehienez, 9 pertsona garraiatu dezakete (gidaria barne).
 40 Km/hko baimendutako gehieneko abiadura duten ibilgailu bereziak.
 Oharrak:
 3 urte baino gehiagoko esperientziarekin, A1 gidabaimeneko motozikletak gidatzea baimentzen da, baina bakarrik Espainian erabiltzeko.
 3500 Kgko BGM duen ibilgailua + 750 Kg atoi arina = 4250 Kgko BGM duen ibilgailu-taldea.
 2500 Kgko BGM eta 1800 Kgko tara duen ibilgailuak + 1000 Kgko atoia = 3500 Kgko BGM duen ibilgailu-taldea.
 Gidariak ezin izango du 8 pertsona baino gehiago garraiatu.

C1 

 Gutxieneko adina: 18 urte.
 Ezinbestekoa da: B gidabaimena indarrean edukitzea.
 Zer gidatzea baimentzen du?:
 3500 Kg eta 7500 Kg arteko BGM duten ibilgailuak gidatzea. Gainera, gidariak ezin izango du 8 pertsona baino gehiago garraiatu.
 Ibilgailuek 750 Kgko BGM duten atoi arinak arrastatu ditzakete.
 Oharra:
 Gidabaimen honekin, automatikoki BTP gidabaimena eskuratzen da.

C 

 Gutxieneko adina: 21 urte (18 urte C1 izanez gero).
 Ezinbestekoa da: B gidabaimena indarrean edukitzea.
 Zer gidatzea baimentzen du?:
 3500 Kg baino gehiagoko BGM duten ibilgailuak gidatzea. Gainera, gidariak ezin izango du 8 pertsona baino gehiago garraiatu.
 Ibilgailuek 750 Kgko BGM duten atoi arinak arrastatu ditzakete.
 Oharra:
 Gidabaimen honekin, automatikoki BTP eta C1 gidabaimena eskuratzen da.

D1 

 Gutxieneko adina: 21 urte.
 Ezinbestekoa da: B gidabaimena indarrean edukitzea.
 Zer gidatzea baimentzen du?:
 Pertsona-taldeak garraiatzeko prestaturik dauden ibilgailuak, baina bakarrik 9 eta 17 pertsona artean garraiatzeko.
 Ibilgailuek 750 Kgko BGM duten atoi arinak arrastatu ditzakete.

D 

 Gutxieneko adina: 21 urte.
 Ezinbestekoa da: B gidabaimena indarrean edukitzea.
 Zer gidatzea baimentzen du?:
 Pertsona-taldeak garraiatzeko prestaturik dauden ibilgailuak, 9 pertsona baino gehiago garraiatzeko.
 Ibilgailuek 750 Kgko BGM duten atoi arinak arrastatu ditzakete.
 Oharra:
 Gidabaimen honekin, automatikoki D1 gidabaimena eskuratzen da.

E 

 Gutxieneko adina:
 B+E: 18 urte.
 C1+E: 18 (B gidabaimenarekin) edota 21 urte.
 C+E: 18 (Bedota 21 urte.
 D1+E: 21 urte.
 D+E: 21 urte.
 Ezinbestekoa da: B, C1, C, D1 edo D gidabaimena izatea.
 Jakin beharrekoa:Gainera, E baimena bakarrik gidabaimen batentzako balio du eta gidabaimen hori aurrez izatea eskatzen du. Beraz, E gidabaimenak bakarrik konbinazio bakar batentzako balio du.
 Zer gidatzea baimentzen du?:
 750 Kg baino gehiagoko BGM duten atoi arinak arrastatu daitezke.

BTP 

 Gutxieneko adina: 18 urte.
 Ezinbestekoa da: B gidabaimena indarrean edukitzea.
 Zer gidatzea baimentzen du?:
 Ibilgailu bereziak.
 Lehentasunezko ibilgailuak.
 Eskola-umeak garraiatzeko autobusa.
 Taxiak.
 Txofer gisa lan egin alokairuan dauden autoetan.

Erreferentziak

Ikus, gainera 
 Europar Batasuneko gidabaimena

Kanpo estekak 

Agiriak
Nortasun agiriak